Document ID: 31999R2637

Komisijas Regula (EK) Nr. 2637/1999
(1999. gada 14. decembris),
ar ko groza Regulu (EK) Nr. 2848/98, ar ko nosaka sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz piemaksu sistēmu, ražošanas kvotām un īpašo atbalstu, kas piešķirams ražotāju grupām jēltabakas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 660/1999 [2], un jo īpaši tās 11. un 14.a pantu,
tā kā:
(1) Komisijas 1998. gada 22. decembra Regula (EK) Nr. 2848/98, ar ko nosaka sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz piemaksu sistēmu, ražošanas kvotām un īpašo atbalstu, kas piešķirams ražotāju grupām jēltabakas nozarē [3], kurā jaunākie grozījumi izdarīti ar Regulu (EK) Nr. 2162/1999 [4], paredz, ka kvotu paziņojumi individuāliem ražotājiem, kas nav ražotāju grupas locekļi, un ražotāju grupām jāizsniedz līdz ražas gada 31. janvārim, un atvēl dalībvalsts kompetentajai iestādei 20 dienas, lai reģistrētu rakstiskus nolīgumus starp individuāliem ražotājiem par kvotu nodošanu.
(2) Ņemot vērā veicamās administratīvās pārbaudes un jo īpaši zemes gabalu pārbaudes, dažām dalībvalstīm ir vajadzīgs ilgāks laiks, lai pabeigtu kvotu paziņojumu izsniegšanas procedūras un reģistrētu rakstiskus nolīgumus par kvotu nodošanu. Tāpēc termiņš, kurā izsniedz kvotu paziņojumus individuāliem ražotājiem, kas nav ražotāju grupas locekļi, un ražotāju grupām, būtu jāpagarina par vienu mēnesi, un laikposms, kurā jāreģistrē rakstiski nolīgumi par kvotu nodošanu, būtu jāpagarina par 10 dienām.
(3) Regulas (EK) Nr. 2848/98 36. pantā noteiktas summas, kas jāizmaksā ražotājiem, kuru 1999. gada kvotas ir atpirktas saskaņā ar kvotu atpirkšanas sistēmu. Neskarot turpmākus grozījumus, tagad būtu jānosaka summas, ko būs tiesīgi saņemt tie ražotāji, no kuriem atpirks 2000. gada ražas kvotas.
(4) Līdz 1999. gada 31. decembrim nebūs zināmi kvotu atpirkšanas pieteikumu daudzumi un daudzumi, kas atpirkti pa šķirņu grupām saskaņā ar Regulas (EK) Nr. 2848/98 35. pantu, kuri jādara zināmi Komisijai saskaņā ar minētās regulas 54. panta j) apakšpunktu. Tāpēc attiecībā uz 2000. gada ražu būtu jāsaglabā tās pašas kvotu atpirkšanas summas, kuras tika saskaņotas 1999. gadam;
(5) Šajā regulā paredzētie pasākumi saskan ar Tabakas pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 2848/98 groza šādi:
1. Regulas 22. panta 3. punktā vārdus "31. janvāris" aizstāj ar vārdiem "februāra beigas".
2. Regulas 33. panta 2. punktā vārdu "divdesmit" aizstāj ar vārdu "trīsdesmit".
3. Regulas 36. pantu papildina ar šādu punktu:
"Ražotājiem, kuru kvotas ir atpirktas attiecībā uz 2000. gada ražu, ir tiesības katru gadu saņemt piemaksas par 2001., 2002. un 2003. gada ražu apmērā, kas atbilst tām pašām summām kā tās, kas norādītas pirmajā daļā attiecībā uz 1999. gada ražu."
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
To piemēro, sākot no 2000. gada ražas.
Regula uzliek saistības kopumā un ir tieši piemērojama visās dalībvalstīs.
Briselē, 1999. gada 14. decembrī

Labels: 7
17
19
6